Senja Rutebil

Senja Rutebil er et selskap som ble etablert i 1935. Selskapet har kontor i Vangsvik i Tranøy kommune på Senja. Det var brødrene Erling og Johannes Hansen som stiftet selskapet.

Senja Rutebil var et rutebilselskap som startet opp rutebiltrafikk på alle deler av Senja etter hvert som veinettet ble bygd ut. De fleste rutene gikk til og fra Finnsnes på fastlandet.

Selskapet startet med en bil i 1935. Det var en Diamond 7-seter. I 1937 kom første buss, en 18-seter. Bussen kom med båt. Karosseriet ble bygd hos Kaarbøe i Harstad. Den gikk inn i ruta Vangsvik - Svanelvmo - Silsand - Gibostad. Veiene var så dårlig at det var opphold i trafikken vinterstid.

Antall vogner økte fra 32 til 46 i tidsrommet 1970-1975. I 1978 hadde Senja Rutebil 48 helårs ansatte, 34 busser, sju lastebiler og to andre kjøretøyer50 år for fremgang: beretningsåret 1978-79 jubileumsberetning 1929-1979. (1979). Oslo: NRF..

I tillegg til rutekjøring drev Senja Rutebil i mange år langtransport med vogntog, og drev turbusser i inn- og utland. Dessuten drev selskapet verksted i Vangsvik. Nybygg stod ferdig i 1961. Selskapet hadde busser og lastebiler av ulike merker, men Mercedes-Benz har likevel dominert i alle år.

Troms fylkeskommune lyste ut konkurranse om anbud på busstrafikken på Senja i 2009. Senja Rutebil tapte konkurransen og 1. oktober 2010 ble rutetrafikken overtatt av Cominor. Senja Rutebil mistet dermed det meste av sin aktivitet, men drev videre med turbusskjøring og verksted.

Litteratur

 Kristiansen, R. (2002). 50 år med Senja rutebil. Årbok for Senja(31), 104-107.

 Referanser 

Kategori:Norske logistikkselskaper
Kategori:Norske busselskaper
Kategori:Transport i Troms
Kategori:Kollektivtransport i Troms
Kategori:Etableringer i 1935
Kategori:Samferdsel i Senja
Kategori:Troms' samferdselshistorie